DCPP0034 Paper Pad - Vintage Flowers Purple - £4.00 - A great range of Detail.Jsp?PName=Dcpp0034 Paper Pad Vintage Flowers Purple from The Art of Craft
DCPP0034 Paper Pad - Vintage Flowers Purple
Dixi Craft Paper Pad - Vintage Flowers Purple
The Art of Craft - Wed Oct 18 08:47:00 BST 2017 [web4] Sterkman se vrou glo veilig nadat sy verdwyn | Netwerk24
Sterkman se vrou glo veilig nadat sy verdwyn
Deur Cheréne Pienaar 13 Januarie 2020 17:08
Die wêreld se sesde sterkste man se derde vrou was minstens 24 uur vermis, maar is Maandagmiddag opgespoor.
Johan (Strongman) Els van Christiana in Noordwes is bekend vir sy wêreldtitels in sterkmankompetisies. Hy besit ook Ouboets Pub, ’n kroeg op die dorp.
Hy het Sondag ’n foto van Yolandie, sy vrou van drie maande, op Facebook geplaas waarin hy vra dat mense hom help om haar op te spoor.
“My pragtige vrou Yolandie Els is vermis. As enigiemand haar sien of iets weet, kontak my asseblief dadelik. Die polisie en speurders doen ook als wat hulle kan.”
Die foto wat Johan “Strongman” Els Sondag op Facebook geplaas het.
Jannie van der Merwe, Yolandie se pa, en talle ander het Maandag laatmiddag onderaan Els se plasing geskryf Yolandie is veilig.
Els het nie Maandagmiddag sy selfoon beantwoord nie. Hy het ook nie op boodskappe reageer nie.
Die egpaar het in Oktober verlede jaar ’n tradisionele troue in Lesotho gehad ingevolge die Basoeto-tradisie. Els en Yolandie het elk drie kinders uit ’n vorige huwelik.
In Mei 2018 is Els as die wêreld se sesde sterkste man aangewys nadat hy aan The World’s Strongest Man-kompetisie in Manila in die Filippyne deelgeneem het.
* Volgens kapt. Aafje Botma, polisiewoordvoerder vir Noordwes, is geen voorval van iemand wat vermis word, Sondag in Christiana aangemeld nie.
Botma het ’n beroep op inwoners gedoen om dadelik ’n vermistepersoonsaak oop te maak as iemand vermis word.
Die egpaar het in Oktober ’n “tradisionele troue” in Lesotho gehad.
Meer oor: Johan (Strongman) Els | Yolandie Els
Vermiste man aan tatoeëermerk uitgeken
Vermiste atletiekman oor onreëlmatighede ondersoek